**UTKAST TIL PROGRAM FOR**

**HORTEN ARBEIDERPARTI**

**2019-2023**

**GJENNOMGRIPENDE SATSINGSOMRÅDER**

For å bidra til videreutviklingen av Horten som en god kommune å arbeide og bo i, skal det satses på følgende områder:

Arbeid

Et rettferdig, trygt og godt organisert arbeidsliv for alle

God økonomisk styring

God økonomisk styring skal være overordnet. De fire siste årene har vi hatt overskudd og bygd opp reserver. Dette skal fortsette med.

Frivillighet

Frivillig arbeid er av enorm verdi for lokalsamfunnet. Støtte til frivilligheten skal sees på som en primæroppgave for kommunen.

Forebygging og tidlig innsats

Det er smartere å forebygge enn å behandle eller reparere. Kommunen skal prioritere forebygging og tidlig innsats på alle områder.

Trygghet

Trygghet er grunnleggende for innbyggerens trivsel og livskvalitet. Vi vil jobbe for at alle innbyggerne skal være trygge.

Klima og miljø

Horten skal være en grønn kommune som legger til rette for reduserte klimautslipp og hegner om kommunens dyrkingsjord, grøntarealer, strandsonen og marka. Klima- og miljøkonsekvenser skal legges til grunn i kommunens planarbeid og i dens drift og eiendomsforvaltning.

**Oppvekst**

Barnehager

* Nye barnehager som bygges skal være kommunale.
* Kommunen skal ha et tett samarbeid med de private barnehagene, for å sikre alle barn et godt og liveverdig tilbud.
* Vi skal videreføre ordningen med gratis barnehage for lavinntektsfamilier.
* Det skal være sunn og variert kost i barnehagene.
* Det skal bygges ny barnehage i Åsgårdstrand.

Barnevernet

* Arbeidet med å hjelpe familier til å håndtere utfordringer selv videreføres.
* Jobbe for et lett tilgjengelig barnevern med stor tillit hos familier.
* Det skal satses på lav-terskel tilbud og tidlig innsats.

Skoler/SFO

* Lærerne er ekspertene på skole og skal vises stor tillit.
* Styrke skolen gjennom kompetanseheving.
* Sikre faglighet og tid til hver elev. Minst mulig byråkrati i skolen.
* Ordningen med leksefri skole innføres i barneskolene.
* Det skal legges til rette for kultur og fritidsaktiviteter i SFO-tiden.
* Læreren skal få mer tid til elevene. Avbyråkratisering i skolene som gir tid til elevene.
* Sikre fortsatt gratis SFO for lavinntektsfamilier
* Varmt måltid i barneskolen minst en gang i uka
* Sikre ressurser og forutsigbarhet så opplæringstilbudet ved voksenopplæringa blir ivaretatt, og styrke samarbeidet med NAV med mål å gi elevene utdanning som vil gi jobbmuligheter
* Fagerheim og Nordskogen skole skal rehabiliteres.

**Næring og økonomi**

Arbeid

* Horten kommune skal være en trygg og god arbeidsgiver for alle våre ansatte.
* Vi skal arbeide for at flest mulig skal få hele og faste stillinger.
* Vi skal videreutvikle det gode samarbeidet med tillitsvalgte og vernetjenesten.
* Vi vil legge til rette for at flere kan ta fagbrev, og arbeide for flere lærlingplasser både i det private og offentlige.
* Legge til rette for kompetanseheving hos kommunalt ansatte.
* Vi vil ikke privatisere tjenester som i dag er offentlige.
* De som faller utenfor arbeidslivet kan gjøre meningsfulle og samfunnsnyttige oppgaver

Kommuneøkonomi

* Føre en ansvarlig og bærekraftig økonomisk politikk. Videreføring av god økonomistyring er overordnet.
* Ikke innføre eiendomsskatt.
* Styrke vedlikeholdet av kommunale bygg. Vi vil bruke penger på å vedlikeholde de byggene vi har.

Næringsliv

* Horten kommune skal fortsatt være en god samarbeidspartner og ha tett dialog med kommunes næringsliv.
* Sikre et fortsatt variert næringsliv med muligheter for alle, uavhengig av kompetanse- og utdanningsnivå.
* Arbeide for flere statlige arbeidsplasser i kommunen.
* Legge til rette for nye næringsarealer på Skoppum og Bakkenteigen.
* Være pådriver for godsknutepunkt med jernbane på godsterminalen på Kopstad.
* Jobbe for et anstendig arbeidsliv, samt motvirke svart arbeid, sosial dumping og menneskehandel.

Universitetskommunen Horten

* Horten skal fortsette det tette samarbeidet med Universitetet.
* Vi skal legge til rette for at studentene fortsatt velger Horten som «sin by».
* Vi skal jobbe for at en ny veitrasé mellom universitetet og Riksvei 19 kommer på plass så raskt som mulig.
* Legge til rette for at studenter kan ha praksis og gjennomføre prosjekter i kommunen.

**Kommuneutvikling**

Boligbygging

* Vi vil legge til rette for bygging av boliger til alle grupper av befolkningen.
* Vi vil fortette i sentrumsområder, samtidig som vi bevarer Hagebyen Horten.
* Støtte opp under arbeidet med en ny bydel og flytende boliger i Indre Havn.
* Vi vil verne dyrket mark og markagrensa.-(stå under klima og miljø)

By- og tettstedsutvikling

* Torget og Lystlunden skal videreutvikles om samlingssteder for innbyggerne.
* Åsgårdstrand skal videreutvikles som kunstnerby.
* Vi vil jobbe for å utvikle de gode bomiljøene i tettstedene våre.
* Vi er en garantist for at det fortsatt skal være barneskoler på Skoppum, Nykirke og Åsgårdstrand

Friluftsliv og tilgjengelighet

* Bevare dagens markagrense.
* Bevare strandsonen og videreutvikle kyststien.

Havneområdet

* Vi skal åpne byen mot fjorden
* Vi vil ha et levende havneområde (fra Fyllinga til Linden) som skal være til glede for alle.
* I havneområdet skal det være både friområder, attraksjoner, områder for aktivitet, kultur, servering, boliger og næring.
* Vi vil arbeide for å flytte oppstillingsplassen til ferja, slik at mer sjønært areal blir frigjort.
* Havneområdet skal bidra til at flere velger å stoppe i Horten.

Klima og miljø

* Jobbe for bedre og flere sykkelveier.
* Videreføre arbeidet med fornyelse av vann- og kloakk anleggene.
* Legge til rette for energipositive hus i nye boligområder.
* Reetablere parker og lekeområder som nå er nedgrodde eller ubrukelige.
* Arbeide for å føre fram kyststien der hvor kystlinjen er sperret.
* Arbeide for et godt kollektivtilbud trekanten Bakkenteigen/Åsgårdstrand – Skoppum – Horten sentrum.
* Fortsette arbeidet med å legge til rette for miljøvennlige biler gjennom ladestasjoner for el-biler og fyllestasjoner for biogass
* Jobbe for miljøvennlige løsninger på kunstgressbanene i kommunen
* Bevare strandsonen og beskytte markagrensa. Bevare dyrka/dyrkbar mark
* Jobbe for å være ledende på gode klimaløsninger.
* Veilede innbyggerne i gode klimaløsninger.

Transport

* Vi vil sikre fremdrift i planene for ny sykkelsti mellom Vegge og Nykirke
* Vi vil vurdere mulighetene for sykkelsti på jernbanelinja mellom Nykirke og Skoppum
* Vi vil jobbe for en ny veiløsning mellom riksvei 19 og Universitetet.
* Vi vil jobbe for sykkelsti mellom universitet og ny jernbanestasjon.
* Vi vil arbeide for å redusere trafikkbelastningen gjennom Kirkebakken.

**Kultur og idrett**

Idrett

* Videreføre ordningen med gratis leie av haller, baner og andre kommunale lokaler til barne- og ungdomsaktiviteter.
* Samarbeide med de lokale idrettslagene for å sikre en best mulig utvikling av idrettsanleggene.
* Legge til rette for uorganisert idrett, som for eksempel ski, basketball og skating.
* Bygge allaktivtetshus i Åsgårdstrand.
* Samarbeide med idretten om ny tribune og «idrettens hus» i Lystlunden.

Kultur

* Vi skal bidra til å styrke Hortens identitet som marineby, blant annet gjennom samarbeid med ulike forsvarsenheter og aktører innen forsvarshistorie.
* Vi skal styrke Horten som kulturby, gjennom samarbeid med kulturinstitusjonene og alle kulturarrangører.
* Videreføre de viktige tilbudene i Kulturhuset 37/Kulturkvartalet, som for eksempel kulturskolen og fritidstilbudet til utviklingshemmede.
* Styrke kulturskolen gjennom et utvidet tilbud
* Samarbeide med og gi god service til alle kommunens lag og foreninger.
* Sikre rimelige kulturtilbud til barn og ungdom.
* Være en god støttespiller for Marinemusikken
* Være en god støttespiller for det mangfoldige kulturlivet, med blant annet museer, festivaler, dansegrupper, teatergrupper og artister.
* Støtte de kulturelle aktivitetene i de lokale grendehusene.
* Samarbeide med frivillige for gode fritidstilbud i alle lokalsamfunn i kommunene
* Videreføre dirigentordningen og støtten til de lokale musikkorpsene.
* Sikre den kommunale bibliotektjenesten. Videreutvikle biblioteket i Horten som møtested.

**Helse og sosial**

Helse og omsorg

* Videreutvikle det gamle Horten sykehus som helse- og omsorgssenter.
* Jobbe for å sikre alle eldre en tilpasset boform med tilpasset hjelp og bistand.
* Sikre fortsatt legevakt i Horten.
* Ha en forsvarlig bemanning som bidrar til et godt faglig tilbud.
* Legge vekt på folkehelseperspektivet i alle viktige avgjørelser.
* Styrke det forebyggende arbeidet innen psykisk helse og livsmestring.
* Ivareta dagtilbud for alle grupper med behov for det.
* Tilpasset boligtilbud for vanskeligstilte slik at flest mulig kan få et trygt sted å bo.
* Styrke samarbeidet med frivillige.

Integrering

* Jobbe for raskest mulig inkludering og integrering av personer som kommer til Horten.
* Legge til rette for at nye innbyggere raskt lærer seg språket.
* Støtte prosjekter som får innvandrere raskt ut i jobb
* Jobbe for at de som kommer hit kan kombinere arbeid med språkopplæring.
* Motvirke alle former for tvang og sosial kontroll.
* Styrke samarbeidet med frivillige.
* Bekjempe fremmedfrykt.

Seniorinnbyggere

* Legge til rette for en aktiv og meningsfull alderdom.
* Vi ser på eldre som en ressurs.
* Ha fokus på forebyggende helsearbeid.
* Legge forholdene til rette for pasient/brukerorganisasjoner, og andre frivillige organisasjoner.
* Digitalisering og mulighet for opplæring

**Nasjonal politikk og sikkerhet**

Samfunnssikkerhet og beredskap

* Videreføre et tett og godt samarbeid med det lokale politiet.
* Bekjempe alle former vold, overgrep og sosial kontroll.
* Vektlegge kunnskap om klimaendringer i alt planarbeid.

Nasjonal politikk

Vi skal jobbe aktivt inn mot nasjonale myndigheter for å sikre Hortens interesser:

* En rettferdig kommuneøkonomi, der alle får like tjenester uavhengig av hvor de bor.
* Sikre eksisterende og jobbe for nye statlige arbeidsplasser.
* Jobbe for prøveprosjekter med en helhetlig skoledag fra 08.00 til 16.00.
* Gode støtteordninger ved bygging av omsorgsboliger og sykehjem.
* En fremtidsrettet klima- og miljøpolitikk